મેં કહ્યું, ‘આર.કે. તમારે ત્યાં હનુમાનનો દિવસ મંગલવારે મનાવવામાં આવે છે જ્યારે મહારાષ્ટ્ર, ગુજરાત વગેરે વેસ્ટ ટુ સાઉથમાં શનિવારે મનાવવામાં આવે છે. એનું કારણ તુલસી કૃત ‘રામાયણ’ માં આપવામાં આવ્યું છે, તે તમે જાણો છો?’ આર.કે. પહેલી વાર મુંઝવાયા. હાથની આંગળીઓ માથાની ચોટલી તરફ ફેરફુદરડી લેવા લાગી. ગાંઠ ખોલતા જાય ને બંધ કરતા જાય. કંઈ મેળ જામતો નહીં. બહુ મગજ કસ્યુ પણ કોઈ કરતાં મેળ ન જામ્યો તે ન જ જામ્યો. આખરે હાર માનતા હોય તેમ મને કહે, ‘ક્યા પાના પર આ રહસ્ય આપેલ છે?’